ف المدرسة كنت شقية بس شقية علي حق يعني مكنتش بليدة، فكان المدرسين بيعدوا لي كتير، بس ف يوم ما اتعدتليش خالص، كان معايا ف المدرسة دي (مدرسة الاتحاد بمدينة العمال امبابة) بنت خالتي وابن خالي بس، (اخواتي كانوا ف مدارس ولاد الناس مش الحكومة زيي)، كانت بتسبقني بسنة، كانت ف خمسة تالت، روحت اشوفها كدا تخاطيف ف الفسحة، لاقيت في واد ماسكها من شعرها، (هي واقفة جنبي دلوقتي بس مش عارفة انا بكتب ايه هههه) ونازل فيها ضرب، وانا بكل عزمي هووب ومسكت فيه ضربني قلم ، رديت عليه ببوكس ف خلقته، وزقيته زقة جابته ف بوز دسك المدرس بتاع الفصل، واتبطح ف دماغه، رفد اسبوع ولازم ولي امرك ، يا لهويييييييي انا عمر ما حد راح لي المدرسة نهائي يسأل عني، مرة واحدة ف اعدادية بس امي راحت مجاملة مع خالتي، طب الاسبوع دا هعمل فيه ايه؟